Luek Balikpapan
Ti Luek Balikpapan (Indones : Teluk Balikpapan), ket ti maysa a luek ti Indonesia, iti asideg ti isla ti Borneo iti asideg ti siudad ti Balikpapan, Daya a Kalimantan, Indonesia. Ti kompania ti Indonesia iti Pertamina ket addaan iti kadakkelan a pagpapinuan iti lana iti akindaya a bangir ti luek.
Lokasion[urnosen | urnosen ti taudan]
Mabirukan ti Luek Balikpapan iti akinlaud a bangir ti Lingsat Makassar, iti abagatan-laud ti Taaw Pasipiko. Beddengan ti luek dagiti nadumaduma a lugar.
- Amianan : Rehensia ti Penajam Paser Utara
- Daya : Siudad ti Balikpapan
- Abagatan : Lingsat Makassar
- Laud : Siudad ti Penajam ken Rehensia ti Penajam Paser Utara.
Ti Luek Balikpapan ket isu ti sabangan dagiti nadumaduma a karayan a kas ti Karayan Wain sakbay a tumipon iti Lingsat Makassar.
Puerto ken pagsangladan[urnosen | urnosen ti taudan]
Adda dagiti nadumaduma a publiko a puerto a mabirukan iti Luek Balikpapan, kas ti:
- Pagsangladan ti Semayang, ti kadakkelan para iti pasahero ken awit para iti Siudad ti Balikpapan.
- Pagsangladan ti Kampung Baru, agserbi para iti pasahero a balsa iti Sulawesi
- Pagsangladan ti Kariangau, para iti balsa a mapan iti Siudad ti Penajam.
- Pagsangladan ti Penajam, para iti balsa mapan iti Siudad it Balikpapan.
Mabirukan pay dagiti pribado a puerto iti daytoy a lugar, a kas ti:
- Pertamina, iti akindaya a parte.
- Chevron, iti akinlaud a parte.
- Dagiti nadumaduma pay a kompania iti panagmina iti uging ket addaan kadagiti bukodda a puerto iti akinlaud ken ti akin-amianan a parte.
Dagiti akinruar a silpo[urnosen | urnosen ti taudan]
Dagiti midia a mainaig iti Luek Balikpapan iti Wikimedia Commons
nus_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn